**Potraga za kuglom**

Dragi učenici, ako čitate ovu poruku znači da ste uspješno otključali prvi QR code.

Pripremite svoje bilježnice, mobitele, olovke i gumice!

Tema današnjeg sata je **KUGLA**, posljednje geometrijsko tijelo u ovoj cjelini.

To je sve što ću vam reći. Ostatak ćete sami otkrivati.

**Kako igrati?**

U dvorištu škole nalazi se 6 skrivenih QR kodova. Svaki sadrži dio današnje lekcije. Pronađite ih sve! Svakoga skenirajte mobitelom i pohranite dobivenu lekciju u mobitel.

**A zatim?**

Nakon pronalaženja svih kodova i pohrane svih dokumenata u mobitel, pročitajte sve lekcije, onim redoslijedom koji piše na početku svake lekcije.
*Dakle, ne čitati redom kojim ste otkrivali QR kodove, već prvo čitate lekciju s rednim brojem 1, zatim 2 i tako dalje do broja 6.*

**Kako do kviza s pitanjima?**1. Kada pročitate sve lekcije, zapišite u vaše bilježnice naslov "Kugla i sfera", definiciju kugle, sfere, glavnog kruga, skicu kugle, te prepišite i uokvirite formule za oplošje i obujam kugle.2. Na dnu stranice svake lekcije nalazi se "broj za šifru". Zbrojite sve brojeve (njih ukupno 6) i dobiveni zbroj napišite na papirić koji ćete predati meni. Ukoliko je zbroj točan i ako ste sve zadano zapisali u bilježnice, dobit ćete list papira s kvizom.

**Što kada riješite kviz?**

Riješeni kviz snimite kamerom vašeg mobitela i pošaljite na

e-mail ili mobitel koji piše na ploči. Najbrža i najtočnija ekipa bit će nagrađena!

Sretno! 😊